Diari Oficial de la Generalitat Valenciana


Sumari del DOGV 8900, del 08-09-2020 (2020/7007)

RESOLUCIÓ de 2 de setembre de 2020, de la Direcció General de Funció Pública, per la qual se cita a termini les persones interessades en els procediments abreujats número 188/2020 i número 189/2020 del Jutjat Contenciós Administratiu número 8 de València, a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8900

Data del DOGV
:   08-09-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/7007


Data del document
:   02-09-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 2 de setembre de 2020, de la Direcció General de Funció Pública, per la qual se cita a termini les persones interessades en els procediments abreujats número 188/2020 i número 189/2020 del Jutjat Contenciós Administratiu número 8 de València, a comparéixer en la via jurisdiccional. [2020/7007]  
El jutjat contenciós administratiu número 8 de València ha ordenat la pràctica de citació a termini dels tercers interessats, relatiu als recursos contenciosos administratius a què es fa referència en l'encapçalament, per la qual cosa es procedeix a la notificació mitjançant la seua publicació en el Diari Oficial de la Generalitat Valenciana.  
  
Persones interessades: els participants en el concurs general número 73/2018, per a la provisió de llocs de treball amb rang de direcció, de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat.  
  
Assumpte: recursos contenciosos administratius contra la Resolució de 8 de gener de 2020, de la Direcció General de Funció Pública, per la qual, en estimació de recursos de reposició, es modifica la Resolució de 9 de setembre de 2019, de la Direcció General de Funció Pública, per la qual s'adjudiquen destinacions a les persones participants en el concurs general número 73/2018, per a la provisió de llocs de treball amb rang de prefectura, de naturalesa funcionarial, d'administració general, dels cossos C1-01 administratiu i C2-01 auxiliar, de l'Administració de la Generalitat.  
  
Referència dels tribunals i recurrents:  
Procediment abreujat 000188/2020. Recurrent: Celia Carmen Luna Faus.  
Procediment abreujat 000189/2020. Recurrent: Antonio A. Carrascosa Martínez.  
  
En aquests procediments, el jutjat contenciós administratiu número 8 de València ha dictat provisió en la qual es requereix a la Conselleria de Justícia, Interior i Administració Pública perquè cite els interessats.  
  
  
Per això, d'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, se cita a termini les persones interessades en el procediment descrit, a fi que puguen personar-se en les actuacions en el termini de nou dies, si ho estimen convenient. No obstant això, es fa constar que la Generalitat, representada pels lletrats de l'Advocacia General, compareix en defensa del manteniment de la resolució recorreguda.  
  
València, 2 de setembre de 2020.- El director general de Funció Pública: David Alfonso Jarque.